Diari Oficial de la Generalitat Valenciana


Sumari del DOGV 6105, del 18-09-2009 (2009/10113)

RESOLUCIÓ de 10 de setembre de 2009, del secretari autonòmic d'Ocupació, director general del SERVEF, per la qual es modifiquen els terminis previstos per a l'inici i finalització dels Tallers de Formació per a la Contractació, establits en l'Ordre de 7 de maig de 2009, de la Conselleria d'Economia, Hisenda i Ocupació, per la qual s'aproven les bases reguladores i el procediment general per a la concessió d'ajudes per al desenvolupament dels Tallers de Formació per a la Contractació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6105

Data del DOGV
:   18-09-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/10616


Data del document
:   10-09-2009

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública
    * inserció professional
    * formació professional
    * sindicat
    * societat sense fins de lucre
    * pràctiques de formació
    * accés a la professió
    * qualificació professional
    * suport econòmic
    * administració local
    * organització patronal
    * ajuda a l'ocupació
    * aprenentatge professional

RESOLUCIÓ de 10 de setembre de 2009, del secretari autonòmic d'Ocupació, director general del SERVEF, per la qual es modifiquen els terminis previstos per a l'inici i finalització dels Tallers de Formació per a la Contractació, establits en l'Ordre de 7 de maig de 2009, de la Conselleria d'Economia, Hisenda i Ocupació, per la qual s'aproven les bases reguladores i el procediment general per a la concessió d'ajudes per al desenvolupament dels Tallers de Formació per a la Contractació. [2009/10839]  
En el Diari Oficial de la Comunitat Valenciana de data 29 de maig de 2009, es va publicar l'Ordre de 7 de maig de 2009, de la Conselleria d'Economia, Hisenda i Ocupació, per la qual s'aproven les bases reguladores i el procediment general per a la concessió d'ajudes per al desenvolupament dels Tallers de Formació per a la Contractació.  
La disposició addicional segona establix que, a fi d'atendre el finançament de la primera fase dels Tallers de Formació per a la Contractació, la Conselleria d'Economia, Hisenda i Ocupació, destinarà un import màxim de 3.780.000 euros, a càrrec de la línia T1602000, cofinançada, si s'escau, pel Fons Social Europeu, del capítol IV del subprograma pressupostari 322.52 del Pressupost de la Generalitat per a l'exercici 2009, i un import màxim de 345.000 euros, que serà finançat a càrrec de la línia T5263000 del capítol VII del subprograma pressupostari 322.52 del Pressupost de la Generalitat per a l'exercici 2009.   
Mitjançant Resolució del conseller d'Economia, Hisenda i Ocupació i vicepresident segon del Consell, de data 4 d'agost de 2009, s'autoritza una generació de crèdit, per al Pla Especial de Suport a la Comunitat Valenciana. Segons això s'ha efectuat la corresponent generació de crèdit incrementant la dotació inicial de la línia T1602000 en 3.000.000 euros, fixant el seu import en 6.780.000 euros.  
L'article 7.2 de la meritada Ordre de 7 de maig de 2009, de la Conselleria d'Economia, Hisenda i Ocupació, establix en el seu últim paràgraf que, els tallers s'hauran d'iniciar durant el mes de setembre de 2009 i finalitzar abans de l'1 de juny de 2010, i atés que en dates pròximes es concediran noves ajudes per a la realització de Tallers de Formació per a la Contractació, en haver-se incrementat el pressupost inicial disponible, es considera d'impossible acompliment estos terminis, tot considerant necessària l'ampliació d'estos.   
L'article 49 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, establix que, l'administració, llevat precepte en contra, podrà concedir d'ofici o a petició de les persones interessades, una ampliació dels terminis establits, que no excedisca la meitat d'estos, si les circumstàncies ho aconsellen i amb això no es perjudiquen els drets de tercer.  
La disposició addicional quarta de l'Ordre de 7 de maig de 2009, de la Conselleria d'Economia, Hisenda i Ocupació, autoritza el director general del SERVEF, a fi que mitjançant Resolució, puga notificar els terminis d'inici i finalització dels Tallers de Formació per a la Contractació previstos en la present Ordre, i d'acord amb ella, resolc:  
Modificar els terminis establits en l'article 7.2, últim paràgraf, de l'Ordre de 7 de maig de 2009, de la Conselleria d'Economia, Hisenda i Ocupació, per la qual s'aproven les bases reguladores i el procediment general per a la concessió d'ajudes per al desenvolupament dels Tallers de Formació per a la Contractació, en els termes següents:  
«Els tallers s'hauran d'iniciar abans de l'1 de desembre de 2009, i finalitzar abans de l'1 d'agost de 2010».  
Contra este acte, que esgota la via administrativa, podran les persones interessades interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant este mateix òrgan en el termini d'un mes, computat en els termes ja dits, segons allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot allò sense perjuí que es puga interposar qualsevol altre recurs dels previstos en la vigent legislació.  
València, 10 de setembre de 2009.- El secretari autonòmic d'Ocupació i Director General del SERVEF: Luís Lobón Martín.